ROMÂNIA 
JUDEŢUL TIMIŞ
MUNICIPIUL TIMIŞOARA
DIRECŢIA CLĂDIRI, TERENURI ŞI DOTĂRI DIVERSE I EST		
COMPARTIMENTUL SPAŢII CU ALTĂ DESTINAŢIE I EST
SC2019- 25910/14.10.2019

RAPORT DE SPECIALITATE

privind atribuirea în folosință gratuită pe o perioadă de 10 ani cu contract de comodat  a spațiului cu altă destinație -SAD situat în Timișoara ,Calea Dorobanților , nr.42 către Direcția de Asistență Socială a Municipiului Timișoara 

     	
Având în vedere Expunerea de motive nr. SC 2019-25910/14.10.2019 a Primarului Municipiului Timişoara Dl. Nicolae Robu şi Proiectul de hotărâre privind atribuirea în folosință gratuită pe o perioadă de 10 ani , cu contract de comodat  a spațiului situat în Timișoara , Calea Dorobanților , nr.42 către Direcția de Asistență Socială a Municipiului Timișoara ;
	Precizăm urmatoarele: spaţiul cu altă destinație despre care facem vorbire  este situat în imobilul din Timişoara, str.Calea Dorobanților , nr.42  , fiind  compus din 2 încaperi,  din care una este subcompartimentată  cu  o debara în care sunt montate centralele termice proprii , 2  grupuri sanitare , o anexă office (bucătărie ) , iar deasupra acestei încăperi a fost amenajată o mansardă sucompartimentată în 8 încăperi . Cea de-a doua încăpere înscrisă în descrierea din  cartea funciară a spațiului se află în stânga porții,  pe colțul clădirii . 
Acest spațiu este în evidența patrimoniului Municipiului Timișoara de peste 20 de ani , fiind înregistrat în inventarul Primăriei Municipiului Timișoara , cu numărul de inventar 1400 și valoarea de inventar 264997,00 lei . 
Începând din anul 2002 , acest spațiu a fost atribuit cu contract de închiriere Asociației Femeilor Țigănci Pentru Copiii Noștri  până la data de 03.11.2017 , iar de la data de 04.11.2017 , prin HCLMT NR.326/15.09.2017 a fost atribuit în folosință gratuită aceleiași asociații, care-și schimbă numele în Asociația Femeilor Rome Pentru Copiii Nostri . 
 Având  în vedere hotărârea Comisiei  de Analiză a Spaţiilor cu Altă Destinaţie decât aceea de locuinţă situate în imobile proprietatea Primariei Timişoara precum şi în proprietatea Statului Roman, în administrarea Consiliului Local al Municipiului Timişoara înfiinţată prin HCLMT nr.12/26.06.2012 şi modificată prin HCLMT nr. 176/11.04.2019, adoptată în ședința din data de 17.09.2019, prin care au fost avizate  favorabil cererile cu numerele CT2019-004934/29.07.2019  și CT2019-004996/31.07.2019 ale Direcției de Asistență Socială a Municipiului Timișoara, privind atribuirea către aceasta,  în folosință gratuită  pe o perioadă de 10 ani a spațiului cu altă destinație SAD situat în imobilul din Timişoara, str.Calea Dorobanților , nr.42 , necesar pentru implementarea  Proiectului  ,, SEVA-Eliminăm violența și agresivitatea ,, cod SMIS 127586,având ca obiectiv combaterea violenței domestice și sprijinul victimelor violenței domestice .
Spațiul a fost predat la data de 10.10.2019 cu procesul verbal de predare primire numărul SC2019-23668/10.10.2019 , Primăriei Municipiului Timișoara .
Spațiul  are suprafața de 190,13  m.p ,conform documentației de apartamentare ,având 28,09 % p.c.i și 513/1825m.p teren în folosință  , identificat cu extrasul de  carte funciară nr.407890-C1-U6, top 4487/XIV, fiind în proprietatea Statului Român , nefiind înregistrate sarcini.
Spațiul a fost verificat prin adresele :
- SC2019-23668/25.09.2019 Serviciul juridic
- SC2019-23668/24.09.2019 Compartimentul Administrare Fond Funciar;
- SC2019-23668/24.09.2019 Biroul Clădiri terenuri  I Est; 
În conformitate cu prevederile art.129.alin.2, aln.6, litera a din OUG nr.57/2019 privind Codul administrativ ;
	În temeiul art.139, aln. 1, aln.3 litera g ) și alin.2 ,litera c din OUG nr.57/2019 privind Codul administrativ;
Având  în vedere prevederile legale expuse în prezentul raport, apreciem că Proiectul de hotărâre  privind atribuirea în folosință gratuită ,cu contract de comodat  a spațiului cu altă destinație 
 situat în Timișoara ,  Calea Dorobanților nr.42 către Direcția de Asistență Socială a Municipiului Timișoara , îndeplineşte condiţiile pentru a fi supus  dezbaterii şi aprobării în plenul Consiliului Local al Municipiului Timişoara.

